Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите за социјална заштита Фитим Фејзули со службена легитимација **број 28-000** и Снежана Михајловска со службен алегитимација 28-0008, изврши контролен инспекциски надзор над субјектот на инспекциски надзор ЈУ Меѓуопштински центар за социјална работа Гостивар, со седиште на ул. Мајор Чеде Филиповски бр. 19 Гостивар, застапуван од ВД Директорот Валентина Вељјановска и со Записник ИП1 16-124 од 09.08.2024 година ја утврди фактичката состојба и врз основа на член 336 став 1 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/21, 294/21 , 99/22, 236/22, 65/23) го донесе следното:

**Р Е Ш Е Н И Е**

Се ОПОМЕНУВА ВД Директорот Валентина Вељјановска-одговорно лице на ЈУ Меѓуопштински центар за социјална работа Гостивар, да ги отстрани неправилностите и недостатоците утврдени при вршење на КОНТРОЛНИОТ инспекциски надзор, односно да постапи по определените инспекциски мерки од решението бр. ИП1 16-124 од 05.04.2024 година:

1. Центарот, во случај кога корисникот не ја пријавил промената во имотната состојба на домаќинството за себе и сите членови на домаќинството во текот на користењето на правото, односно поседува регистрирано моторно возило, да ја утврдува целосно и правилно фактичката состојба, да утврди дали корисникот или членот на домаќинството го поседува моторното возило една година наназад или повеќе години, да утврди дали возилото се користи за лице со попреченост, да утврди од кога регистрираното моторно возило е во сопственост на корисникот или членот на домаќинството и во зависност од утврдената фактичка состојба да донесе ново соодветно решение со кое ќе го замени претходно донесеното решение во спротивност со закон.

Доколку утврди дека корисникот го користел правото на противправен начин, да донесе решение за престанок на правото и во диспозитивот на решението да определува дека правото не може да се оствари во наредните 12 месеци, согласно член 30 и 40 од Законот за социјалната заштита и член 5 став 1 точка 5 од Правилникот за начинот на остварување на правото на гарантирана минимална помош, утврдување на состојбата на приходите, имотот и имотните права на домаќинството, определување на носителот на правото, образецот на барањето и потребната документација („Службен весник на РСМ“ 109/2019, 192/2020, 23/2021, 80/2021, 240/2021) и согласно член 9 и член 10 став 1 алинеја 1 и 2 и став 2 од Законот за социјална сигурност за старите лица и член 4 став 1 точка 4 и став 2 од Правилникот за начинот на утврдување на состојбата и видот на приходите, имотот и имотните права на подносителот и неговиот брачен другар или лице со кое живее во вонбрачна заедница, образецот на барањето и потребната документација за остварување на правото на социјална сигурност за старите лица („Службен весник на Република Северна Македонија“ број 104/19, 188/19 и 192/2020).

Центарот, за право на парична помош од социјална заштита, да води постапка за враќање на неосновано примените средства, спогодбено или со тужба до надлежниот суд и постапка за надомест на штета по конечноста на решението за престанок на правото од социјална заштита, согласно член 301 и 305 од Законот за социјалната заштита.

**Рокот за извршување на изречената инспекциска мерка, изнесува 60 дена од денот на добивање на решението**

2. Центарот во предметите на корисниците на правото на гарантирана минимална помош и социјана сигурност на старите лица по службена должност повремено, а најмалку еднаш годишно да го преиспитува постоењето на фактите и условите за стекнување и користење на правото и доколку утврди дека истите се променети да донесува ново соодветно решение, согласно член 273 од  Законот.

**Рокот за извршување на изречената инспекциска мерка, изнесува 60 дена од денот на добивање на решението**

3. Раководното или друго овластено лице во установата за социјална заштита, е должен веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки , согласно член 334 став 4 од Законот.

4. Жалбата изјавена против ова решение, не го одлага неговото извршување.

**Образложение**

Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 322 и 329 став 1 алинеја 2 од Законот за социјалната заштита, преку инспекторите Фитим Фејзули со службена легитимација **број 28-000** и Снежана Михајловска со службена легитимација 28-0008, изврши контролен инспекциски надзор над субјектот на инспекциски надзор ЈУ Меѓуопштински центар за социјална работа Гостивар, застапуван од ВД Директорот Валентина Вељјановска, во поглед на спроведувањето и примената на Законот за социјалната заштита, Законот за социјална сигурност за старите лица (,, Службен весник на РСМ,, број 104/2019), подзаконските, општите, поединечните и другите акти донесени врз нивна основа, со цел да се утврди постапувањето на установата по Решение број ИП1 16-124 од 05.04.2024 година, за отстранување на недостатоците и неправилностите констатирани на записник број ИП1 16-124 од 28.03.2024 година, во во постапка за остварување и користење на правото на гарантирана минимална помош и правото на социјална сигурност за старите лица.

Инспекторите за социјална заштита по извршен вонреден инспекциски надзор на 27.03.2024 година над субјектот на инспекциски надзор, ЈУ Меѓуопштински центар за социјална работа Гостивар, за отстранување на недостатоците и неправилностите констатирани на записник број ИП1 16-124 од 28.03.2024 година, донесоа решение број ИП1 16-124 од 05.04.2024 година, со кое се определени мерки и рокови за постапување.

На ден 08.08.2024 година инспекторите извршија контролен инспекциски надзор и притоа е утврдено дека одговорното лице на Установата делумно постапиле по определената мерка под тока 1 и непостапиле по определените мерки под точка 2 и 3 од решението ИП1 број 16-124 од 05.04.2024 година, со што е сторен прекршок по член 350-а став 1 алинеја 1 од Законот за социјалната заштита -,,не постапи по решението за отстранување на констатираните недостатоци и неправилности во определениот рок (член 338 став 1 алинеја 1 и 2 од овој закон)

Имено, инспекторите при контролниот инспекциски надзор утврдија дека Центарот, во донесените решенија за престанок на користење на правото на гарантирана минимална помош и правото на социјална сигурност на старите лица, не определил дека правото не може да се оствари во наредните 12 месеци. По донесувањето на решенијата за престанок на користење на правото, Центарот дотавил покани до корисниците на гарантирана минимална помош за враќање на неосновано примените средства, на кои дел од корисниците воопшто не се одзвале на поканите, додека дел од корисницте се јавиле во Центарот и имаат дадено изјава на записник дека не се во состојба да ги вратат неосновано примените средства. Центароте не преземал понатамошни дејствија согласно член 301 и 305 од Законот за социјалната заштита.

Центарот не извршил непосреден увид во домакинствата на корисниците во постапка за преиспитување на постоењето на фактите и условите за стекнување и користење на правото на гарантирана минимална помош и правото на социјална сигурност за старите лица.

Исто така, Раководното или друго овластено лице во установата за социјална заштита, по истекот на рокот за извршување на инспекциските мерки, а најдоцна во рок од три дена писмено не ги извести инспекторите дали се извршени инспекциските мерки.

Согласно член 76 став 2 од Законот за инспекциски надзор („Службен весник на Република Северна Македонија,, број 102/2019), ,,непостапувањето односно делумното постапување по инспекциски акт, претставува основа за примена на инспекциска мерка во согласност со закон,,.

Согласно член 336 став 1 од Законот за социјалната заштита ,,доколку при вршење на инспекциски надзор, овластениот инспектор утврди дека е сторен прекршок од членовите 350, 350-а став 1 алинеја 1, 3, 5 и 6 и став 2 алинеи 1, 2 и 4, 350-б, 351, 352, 353 и 354 од овој закон, овластениот инспектор со решение изрекува опомена и определува рок во кој субјектот на инспекциски надзор е должен да ги отстрани неправилностите и недостатоците утврдени на записник.

Врз основа горенаведеното и утврдената фактичка состојба при контролниот инспекциски надзор, се донесе решение како во диспозитивот.

Жалбата не го задржува извршувањето на решението согласно член 340 став 2 од Законот.

**Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-124 од 16.08.2024 година .

Инспектори за социјална заштита,

Фитим Фејзули

Снежана Михајловска